Messina
Messina je treći po veličini grad na Siciliji i glavni grad istoimene provincije na jugu Italije. Leži u blizini istoimenog moreuza, koji Siciliju odvaja od ostatka Italije. 90-ak km južnije nalazi se Catania, a 230 km zapadno glavni grad regijePalermo. Vulkan Etna udaljen je oko 70-ak km jugozapadno od grada. U Messini živi 246.695 stanovnika (2005.), na površini od 211,7 km2. Ekonomijom grada dominira industrija, a stanovnici Messine rade u luci, brodogradilištima, prehramebnoj industriji, industriji prerade metala, te kemijskoj industriji.